קליפ חדש של להקת הביטלס יצא היום (ו'), לרגל הוצאה מחודשת לאלבום משנת 1994 שתיעד את הופעותיה של הלהקה באולפני הרדיו של ה-BBC בין השנים 1963 ל-1965.

רוצים לקבל עדכונים נוספים? הצטרפו לחדשות 2 בפייסבוק

האלבום המחודש יצא לאור מוקדם יותר השבוע, ב-11 בנובמבר, ולכבוד השקתו - פורסם הווידאו-קליפ המיוחד של חברי להקת החיפושיות לשיר "Words of Love", כפי שבוצע כמובן באולפני ה-BBC.

בווידאו-קליפ ניתן לראות רגעים שונים מהווי הלהקה, כאשר חלק מהתמונות הן בצבע וחלק הן בשחור-לבן. בקליפ משולבים גם קטעי אנימציה ואפקטים מיוחדים שגורמים ללבבות לצאת מהאגזוז של רכבם, ולאורות "צ'קלקה" כחולים להופיע על כובעיהם של השוטרים המאבטחים את הופעתם של ארבעת המופלאים.